Document ID: 32014R0713

TARYBOS REGLAMENTAS (ES) Nr. 713/2014
2014 m. birželio 24 d.
kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 31 straipsnį,
atsižvelgdama į Europos Komisijos pasiūlymą,
kadangi:
(1)
siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir išvengti tam tikrų žemės ūkio ir pramonės produktų rinkos sutrikimų, Tarybos reglamentu (ES) Nr. 1388/2013 (1) leista pradėti naudoti autonomines tarifines kvotas. Į tas tarifines kvotas patenkantys produktai gali būti importuojami į Sąjungą mokant mažesnės ar nulinės normos muitus. Dėl nurodytų priežasčių nuo 2014 m. liepos 1 d. reikia leisti pradėti naudoti nulinės muito normos tarifines kvotas atitinkamam šešių papildomų produktų kiekiui;
(2)
be to, tam tikrais atvejais turėtų būti pritaikytos esamos Sąjungos autonominės tarifinės kvotos. Dėl aiškumo ir siekiant atsižvelgti į naujausius produktų patobulinimus, dviejų produktų atveju turi būti pakeistas produkto aprašymas. Kito produkto atveju vienas iš TARIC kodų turi būti išbrauktas, nes dviguba klasifikacija paseno. Kitų trijų produktų atveju turi būti padidinti kvotų kiekiai, nes toks padidinimas atitinka ekonominės veiklos vykdytojų ir Sąjungos interesus;
(3)
galiausiai dviejų produktų atveju Sąjungos autonominės tarifinės kvotos turėtų būti panaikintos atitinkamai nuo 2014 m. liepos 1 d. ir 2015 m. sausio 1 d., nes nuo tų datų Sąjunga nesuinteresuota toliau jas taikyti;
(4)
todėl Reglamentas (ES) Nr. 1388/2013 turėtų būti atitinkamai iš dalies pakeistas;
(5)
kadangi autonominių tarifinių kvotų pakeitimai pagal šį reglamentą turi įsigalioti nuo 2014 m. liepos 1 d., šis reglamentas turėtų būti pradėtas taikyti nuo tos datos ir įsigalioti jo paskelbimo Europos Sąjungos oficialiajame leidinyje dieną,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 1388/2013 priedo lentelė iš dalies keičiama taip:
1)
tarifinių kvotų, kurių eilės numeriai 09.2830, 09.2831, 09.2832, 09.2834, 09.2835 ir 09.2836, eilutės, nurodytos šio reglamento I priede, įterpiamos laikantis KN kodų, nurodytų Reglamento (ES) Nr. 1388/2013 priedo lentelės antroje skiltyje, eiliškumo;
2)
tarifinių kvotų, kurių eilės numeriai 09.2629, 09.2631, 09.2639, 09.2668, 09.2669, 09.2806 ir 09.2818, eilutės pakeičiamos šio reglamento II priede nurodytomis eilutėmis;
3)
tarifinės kvotos, kurios eilės numeris yra 09.2930, eilutė išbraukiama;
4)
tarifinės kvotos, kurios eilės numeris yra 09.2639, eilutė išbraukiama.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2014 m. liepos 1 d., išskyrus 1 straipsnio 4 punktą, kuris taikomas nuo 2015 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2014 m. birželio 24 d.

Labels: 7
3
15
1